Zakat al-Fitr

Insyd Islam, Zakat al-Fitr anaa Zakat al-Fitrah (de Alms of Human Nature), be a form of alms-giving (insyd de form of staple food) wich Islam dey consider dem require of every able Muslim for de end of Ramadan. De purpose of Zakat al-Fitr be make e enable poor people make dem celebrate Eid al-Fitr, de festival to break de fast of Ramadan. 

Insyd Islam, e be mandatory from sunset on de last day of fasting den dey remain so til xe beginning of Eid prayer (i.e., shortly after sunrise for de day wey dey follow day). However, dem fi bia am before dis period. Sam of de Sahabah (companions of Muhammad) bia am a couple days before Eid al-Fitr. De amount of Zakat be de same give everybro regardless of dema income: de minimum amount be one sa` (four double handfuls) of food, grain anaa dried fruit for each member of de family, anaa an equivalent amount of money.

 Classification 

Zakat al-Fitr be a duty wich be considered wajib (required) of every Muslim, whether male anaa female, minor anaa adult, as long as dem get de means to do so.

According to Islamic tradition (Sunnah), na Ibn 'Umar say dat de Islamic prophet Muhammad make Zakat al-Fitr compulsory for every slave, freeman, male, female, young den old among de Muslims; one Saa` of dried dates anaa one Saa` of barley.

De head of de household fi bia de required amount give de oda members. Na Abu Sa'eed al-Khudree say:On behalf of wona young den old, free men den slaves, na we use to take out during Allah ein Messenger dema (upon whom be God's peace den blessings) lifetime one Saa` of grain, cheese anaa raisins".

 Significance 

De significant role play by Zakat insyd de circulation of wealth within de Islamic society sanso be played by de Sadaqat al-Fitr. However, insyd de case of Sadaqat al-Fitr, each individual be required make dem calculate how much charity be due from demaselves den dema dependents den go into de community so say e go find those wey dey deserve such charity. Thus, Sadaqat al-Fitr dey play a very important role insyd de development of de bonds of community. De rich be obliged make dem cam in direct contact plus de poor, den de poor be put insyd contact plus de extremely poor. Dis contact between de various levels of society dey help make dem build real bonds of kinship den love within de Islamic community den dey train those wey for be generous to those wey no get.

 Purpose 

De main purpose of Zakat al-Fitr be make e provide de poor wich dem fi celebrate de festival of breaking de fast (`Eid al-Fitr) along plus de rest of de Muslims.

Ein purpose be:

 As a levy for de fasting person ein top. Dis be based for de hadith: Na de Prophet of Allah say, "De fasting of de month of fasting go dey hang between earth den heavens wey e no go be raised up to de Divine Presence widout paying de Zakat al-Fitr."
 Make e purify those wey dey fast from any indecent act anaa speech den make e help de poor den needy.

De latter view be based upon de hadith from Ibn `Abbas wey relate, "Na de Prophet of Allah enjoin Zakat al-Fitr for those wey dey fast make e shield dem from any indecent act anaa speech, den for de purpose of providing food for de needy. E be accepted as Zakah give de one wey dey pay am before de `Eid prayer, wey ebe sadaqah give de one wey dey pay am after de prayer."[Abu Dawood - Eng. transl. vol. 2, p. 421, no. 1605 - rated Sahih]

 Conditions 

Zakat al-Fitr be Wajib wey e for be distributed during a particular period of time. If one miss de time period widout a good reason, dem sin wey dem for make am up. Dis form of charity cam turn obligatory from sunset for de last day of fasting den dey remain obligatory til de beginning of Eid prayer (i.e., shortly after sunrise for de day wey dey follow). However, dem fi bia am prior to de above-mentioned period, as chaw of de Sahabah (companions of Muhammad) use to pay Sadaqah al-Fitr a couple days before de `Eid.

After de spread of Islam, de jurists permit ein payment from de beginning den middle of Ramadan so as make e ensure dat de Zakat al-Fitr reach ein beneficiaries on de day of `Eid. E be particularly emphasized dat de distribution be before de `Eid prayers in order dat de needy wey receive go be able make dem use de fitr to provide for dema dependents on de day of `Eid.

Na Nafi` report dat Muhammad ein companion Ibn 'Umar use to give am to those wey go accept am, wey na de people use to give am a day anaa two before de `Eid.[Bukhari - Arabic/English, Vol. 2, p.339, no. 579]

Na Ibn 'Umar report dat Muhammad order dat e (Zakat al-Fitr) be given before people go to perform de (`Eid) prayers.

One wey dey forget make e pay dis Zakat al-Fitr on time for do so as soon as possible even though e no go be counted as Zakat al-Fitr.

 Rate 

De amount of Zakat be de same for everybro regardless of dema different income brackets. De minimum amount be one sa` (four double handfuls) of food, grain anaa dried fruit for each member of de family. Dis calculation dey based on Ibn 'Umar ein report dat Muhammad male Zakat al-Fitr compulsory wey be payable by a sa` of dried dates anaa a sa` of barley. De Hanafi school dey permit paying Zakat al-Fitr insyd de form of cash, equivalent to de above amount, while dis no be permitted insyd Maliki, Shafi'i den Hanbali schools. Dey use cash as a form of payment cam turn de adopted position by chaw official fataw councils around de world.

Na a companion of Muhammed, Abu Sa`eed al-Khudree say, "Insyd de Prophet ein time, na we use to give am (Zakatal-Fitr) as a sa` of food, dried dates, barley, raisins anaa dried cheese".[Bukhari - Arabic/English vol. 2, p. 340, no. 582] (According to de majority of Sunni scholars One Sa'a be approximately between 2.6 kg to 3 kg.)

De distribution of Zakat al-Fitr be de same as dat of Zakat, wey ebe included within ein broader sense. Those wey fi receive Zakat al-Fitr be de eight categories of recipients dem mention insyd Surat Al-Tawbah, [9: 60]. Dem dey include:

 de poor,
 de needy,
 collectors of Zakah,
 reconciliation of hearts,
 freeing captives / slaves (fee al-Riqab),
 debtors,
 those wey dey fight for a religious cause anaa a cause of God (Fī Sabīlillāh) anaa for Jihad insyd de way of Allah,T.W. Juynboll, Handleiding tot de Kennis van de Mohaamedaansche Wet volgens de Leer der Sjafiitische School, 3rd Edition, Brill Academic, pp. 85–88
 de traveler.

Zakat al-Fitr for go to de above-mentioned categories. Dem no fi use de Zakat al-mal for any oda such things either.

 References 

 External links 

 Zakat al Fitr - Zakat Fitrah  
 Zakat al Fitr 2025 - Zakat Fitrah  

Category:Ramadan
Category:Zakat
Category:Islamic terminology
Category:2025 Wiki Dey Love Ramadan Contributions